**PÁLYÁZATI FELHÍVÁS**

**Budapest Főváros VII. Kerület Erzsébetváros Önkormányzat Képviselő-testülete  
a közalkalmazottak jogállásáról szóló 1992. évi XXXIII. törvény (a továbbiakban: Kjt.) 20/B. §-a alapján pályázatot hirdet a Bischitz Johanna Integrált Humán Szolgáltató Központ (1072 Budapest, Nyár utca 7.) intézményvezetői (magasabb vezető) beosztás ellátására.**

**A közalkalmazotti jogviszony időtartama:** A közalkalmazotti jogviszony határozatlan időre szól, az intézménynél újonnan létesített jogviszony esetében a Kjt. 21/A.§ (4) bekezdésében foglaltak kivételével 3 hónap próbaidő kikötésével.

**Foglalkoztatás jellege:** teljes munkaidő.

**A magasabb vezetői megbízás időtartama:** A magasabb vezetői megbízás határozott időre - 5 évre szól - 2017. február 1. napjától 2022. január 31. napjáig.

**A munkavégzés helye:** 1072 Budapest, Nyár utca 7.

**A munkakörhöz tartozó főbb tevékenységi körök:** intézményvezetői- és munkáltatói jogkörbe tartozó feladatok teljes körű ellátása.

**Ellátandó feladatok:**

- az integrált szervezeti formában működő egészségügyi, szociális és gyermekjóléti alapellátásokat és szolgáltatásokat nyújtó intézményben az alapító okiratban meghatározott intézményvezetői feladatok ellátása.

- az intézmény működésének tervezése, szervezése, irányítása, ellenőrzése,

- munkáltatói jogok gyakorlása,

- az intézmény működését meghatározó dokumentumok elkészítése. **Jogállás, illetmény és juttatások:** A jogállásra, az illetmény megállapítására és a juttatásokra a Kjt. és a Kjt.-nek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000.(XII.26.) Korm. rendelet rendelkezései alkalmazandók. Az intézményvezetőt az intézmény munkatársaival azonos mértékű juttatások illetik meg.

**Pályázati feltételek:**

* a magasabb vezető beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető;
* az 1/2000. (I. 7.) SzCsM rendelet 3. számú, vagy a 15/1998. (IV. 30.) NM rendelet 2. számú mellékletében meghatározott bármelyik ellátási, szolgáltatási forma vezetőjére meghatározott felsőfokú végzettség körébe tartozó képesítési előírás,
* legalább tíz év felsőfokú végzettséget vagy felsőfokú szakmai képesítést igénylő, a gyermekjóléti, a szociális ellátás, illetve az egészségügyi ellátás területén betöltött munkakörben szerzett szakmai gyakorlat,
* szociális szakvizsga megléte; vagy a szociális szakvizsga letételének kötelezettsége alól mentesítő szociális szakképesítéshez kapcsolódó szakterületen tudományos fokozat vagy doktori cselekmény alapján doktori cím,
* legalább 10 év vezetői tapasztalat,
* integrált intézményben szerzett legalább 3 év magasabb vezetői tapasztalat,
* hazai vagy uniós forrásból finanszírozott projektek lebonyolításában szerzett tapasztalat,
* felhasználói szintű MS Office (irodai alkalmazások),
* a Kjt. 41-44. §-ai szerinti összeférhetetlenségi ok nem áll fenn,
* büntetlen előélet,
* cselekvőképesség,
* vagyonnyilatkozat-tételi eljárás lefolytatása,
* magyar állampolgárság vagy külön jogszabály szerint a szabad mozgás és tartózkodás jogával való rendelkezés illetve bevándorolt vagy letelepedett státusz.

**A pályázat elbírálásánál előnyt jelent:**

* ha a pályázó az integrált intézményben szerzett legalább 3 év magasabb vezetői tapasztalatot olyan intézményben szerezte, melynek a beosztás betöltése idején átlagos statisztikai létszáma legalább 200 fő volt;
* ha a pályázó az integrált intézményben szerzett legalább 3 év magasabb vezetői tapasztalatot olyan intézményben szerezte, melynek a beosztás betöltése idején éves költségvetése legalább 1 milliárd forint volt.

**Elvárt kompetenciák:**

* kiváló szintű kommunikációs, kapcsolatteremtő és tárgyalóképesség;
* pontos, precíz munkavégzés;
* szakmai elkötelezettség és magas szintű szakmai ismeret;
* nagyfokú munkabírás;
* kiváló szintű együttműködő képesség.

**A pályázat részeként benyújtandó iratok, igazolások:**

* a pályázó fényképpel ellátott részletes szakmai önéletrajza;
* a végzettséget igazoló okiratok másolata (közjegyző vagy a munkáltató által hitelesített másolat, vagy az okiratok a pályázat benyújtásakor eredetiben való bemutatása);
* egészségügyi vagy gyermekjóléti illetve szociális területen szerzett szakmai gyakorlat igazolása;
* a vezetői tapasztalat igazolása;
* az intézmény vezetésére, fejlesztésére vonatkozó szakmai program (Kjt. 20/A. § (5) a) pont);
* 90 napnál nem régebbi hatósági erkölcsi bizonyítvány a büntetlen előélet igazolására;
* az egyes vagyonnyilatkozat-tételi kötelezettségekről szóló 2007. évi CLII. törvény által előírt vagyonnyilatkozat-tételi kötelezettséget elfogadó nyilatkozat;
* pályázó nyilatkozatát, hogy a gyermekek védelméről és a gyámügyi igazgatásról szóló 1997. évi XXXI. törvény 15.§ (8) bekezdése szerinti kizáró ok vele szemben nem áll fenn;
* nyilatkozat arról, hogy az állás betöltése esetén összeférhetetlenséget eredményező körülmény nem áll fenn, illetve azokat a kinevezése időpontjáig megszünteti;
* a pályázó nyilatkozata arról - a Kjt. 20/A. § (5) b) pontja alapján -, hogy a pályázati anyagban foglalt személyes adatainak a pályázati eljárással összefüggésben szükséges kezeléséhez, valamint a pályázati anyagnak a véleményezők és a döntéshozók részére történő sokszorosításához, továbbításához hozzájárul;
* a pályázó nyilatkozata arról – hivatkozva a Magyarország helyi önkormányzatairól  
  szóló 2011. évi CLXXXIX. törvény 46. § (2) b) pontjára –, hogy a személyét érintő Képviselő-testületi ülés napirendi pontjának nyílt vagy zárt ülésen történő tárgyalásához járul hozzá;
* a pályázó nyilatkozata arról, hogy nem áll cselekvőképességet érintő gondnokság alatt;
* a pályázó nyilatkozata (jogviszony létesítés esetén) a közalkalmazotti jogviszony 3 hónapos próbaidejének elfogadásáról;
* a pályázó nyilatkozata arról, hogy mi a legkorábbi időpont, amikor a munkakör betöltését vállalni tudja.

**A pályázati kiírás közzétételének helye, ideje:** a kormányzati személyügyi igazgatási feladatokat ellátó szerv internetes oldala (kozigallas.gov.hu), 2016. október 25.

A pályázati kiírás további közzétételének helye: Budapest Főváros VII. Kerület Erzsébetváros Önkormányzatának honlapja.

**A pályázat benyújtásának határideje:** 2016. november 25.

**A beosztás betölthetőségének időpontja:**

A beosztás legkorábban 2017. február 1. napjától tölthető be.

**A pályázat benyújtásának módja:**

A pályázatot egy példányban írásban, zárt borítékban kell benyújtani személyesen vagy postai úton a Budapest Főváros VII. Kerület Erzsébetváros Polgármesteri Hivatal Polgármesteri Titkárságán. Kérjük a borítékon feltüntetni a pályázó pontos nevét és elérhetőségét (cím, telefon, e-mail), valamint azt, hogy *„pályázat a Bischitz Johanna Integrált Humán Szolgáltató Központ intézményvezetői beosztására”* .

**A pályázat elbírálásának módja, rendje:** A beérkezett pályázati anyagok átvizsgálása után, a pályázati kiírásnak megfelelt jelentkezőket eseti bizottság hallgatja meg, majd a bizottság javaslata alapján az önkormányzat képviselő-testülete dönt az intézményvezető személyét illetően. A pályázók a döntést követően írásban kapnak értesítést.

**A pályázat elbírálásának határideje:** 2016. december 31.

**A munkáltatóval kapcsolatos egyéb lényeges információ:**

A pályázat kiírója fenntartja a jogot az eljárás bármely szakaszában a pályázat eredménytelenné nyilvánítására.

**A munkáltatóval kapcsolatban további információt a www.bjhuman.hu honlapon szerezhet.**

**A pályázattal kapcsolatos további felvilágosítás kérhető:**

Budapest Főváros VII. Kerület Erzsébetváros Polgármesteri Hivatal Humánszolgáltató Irodájának vezetőjétől, Nagyné Kovács Martinától 06-1-462-3327-es telefonszámon.

**A KÖZIGÁLLÁS publikálási időpontja:** 2016. október 25.