**Budapest Főváros VII. kerület Erzsébetváros Önkormányzata Képviselő-testületének**

**.../2016. (…) önkormányzati rendelete**

**az egészségügyi alapellátásról és körzeteinek kialakításáról szóló 19/2013. (IV. 30.) önkormányzati rendelet módosításáról**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (1) bekezdés a) pontjában meghatározott feladatkörében eljárva, az egészségügyi alapellátásról szóló 2015. évi CXXIII. törvény 6. § (1) bekezdésében, valamint az önálló orvosi tevékenységről szóló 2000. évi II. tv. 2. § (2) bekezdésében kapott felhatalmazás alapján, az egészségügyi alapellátásról és körzeteinek kialakításáról szóló 19/2013 (IV.30.) önkormányzati rendelet (továbbiakban: Ör.) módosításáról a következőket rendeli el:

**1.§**

Az Ör. 3.§ (3) bekezdése helyébe a következő rendelkezés lép:

„(3) A 0-14 éves korú (gyermek) lakosság egészségügyi ellátása 10 házi gyermekorvosi körzetben történik, melynek terület szerinti meghatározását e rendelet 2. melléklete tartalmazza.”

**2.§**

Az Ör. 2. sz. melléklete helyébe jelen rendelet 1. sz. melléklete lép.

**3.§**

Az Ör. 6. sz. melléklete helyébe jelen rendelet 2. sz. melléklete lép.

**4.§**

Az Ör. 7. sz. melléklete helyébe jelen rendelet 3. sz. melléklete lép.

**5.§**

E rendelet 2017. január 1-jén lép hatályba.

**dr. Gotthard Gábor Vattamány Zsolt**

jegyző polgármester

**INDOKOLÁS**

**Általános indokolás**

A 2015. október 1. napja óta tartós helyettesítéssel ellátott, betöltetlen házi gyermekorvosi körzet megszüntetése vált indokolttá, tekintve, hogy annak betöltésére tett valamennyi kísérlet sikertelennek bizonyult. Jelen módosító rendelet elfogadásával a megszüntetett körzethez tartozó ellátási terület felosztásra kerül a többi házi gyermekorvosi körzet között.

**Részletes indokolás**

**1.§**

A 0-14 korú gyermeklakosság területi beosztására utal.

**2.§**

A melléklet a házi gyermekorvosi körzetek területi meghatározását tartalmazza.

**3.§**

A melléklet a kerületben területi ellátási kötelezettséggel egészségügyi tevékenységet végző szolgáltatókkal kötendő ellátási szerződés mintáját tartalmazza, melyben jelen módosítással szám szerint is rögzítésre kerül az ellátott körzet.

**4.§**

A melléklet a kerületben területi ellátási kötelezettséggel egészségügyi tevékenységet végző szolgáltatókkal kötendő használati szerződés mintáját tartalmazza, melyben jelen módosítással szám szerint is rögzítésre kerül az ellátott körzet.

**5**.§

A rendelet hatályba lépésének időpontjáról rendelkezik.