**Budapest Főváros VII. kerület Erzsébetváros Önkormányzata Képviselő-testületének**

**…/2016. (…) önkormányzati rendelete**

**Budapest Főváros VII. kerület Erzsébetváros Önkormányzata Képviselő-testületének Szervezeti és Működési Szabályzatáról szóló 48/2012. (XII.17.) önkormányzati rendelet módosításáról**

Budapest Főváros VII. kerület Erzsébetváros Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 53.§ (1) bekezdésében kapott felhatalmazás alapján, az Alaptörvény 32. cikk (1) bekezdésének d) pontjában meghatározott feladatkörében eljárva a Szervezeti- és Működési Szabályzatáról szóló 48/2012. (XII.17.) önkormányzati rendelet (a továbbiakban: Ör.) módosításáról a következőket rendeli el:

**1. §**

Az Ör. 32.§ (4) bekezdése hatályát veszti.

**2. §**

Az Ör. 40.§ (2) bekezdése helyébe a következő rendelkezés lép:

(2) A képviselői vagyonnyilatkozatok, valamint az összeférhetetlenség megállapítására vonatkozó kezdeményezés vizsgálatát, és az Mötv. 37.§ (1) bekezdésében foglalt lemondó nyilatkozat befogadását a Városüzemeltetési Bizottság végzi. A képviselői vagyonnyilatkozatokat az önkormányzat hivatalos honlapján közzé kell tenni.

**3. §**

(1) Jelen rendelet 2016. november 1-jén lép hatályba.

**dr. Gotthard Gábor Vattamány Zsolt**

**jegyző polgármester**

**Általános indoklás**

Magyarország helyi önkormányzatairól szóló 2011. évi CLXXXIX. törvény 53. § (1) bekezdése értelmében a képviselő-testület a működésének részletes szabályait a szervezeti és működési szabályzatról szóló rendeletében határozza meg. A Budapest Főváros VII. kerület Erzsébetváros Önkormányzata Képviselő-testületének Szervezeti és Működési Szabályzatáról szóló 48/2012. (XII.17.) önkormányzati rendelet módosítására a testületi ülésen történő szavazásra, valamint a képviselők összeférhetetlenségre vonatkozó rendelkezések pontosítása miatt vált szükségessé.

**Részletes indoklás**

**1.§**

A rendelkezés alapján hatályát veszti az ÖR azon rendelkezése, mely alapján ha a képviselő az üléstermet elhagyja, de szavazógépét nem kapcsolja ki, azt a szavazástól tartózkodásnak kell tekinteni.

**2. §**

A rendelkezés az összeférhetetlenség megszüntetése érdekében tett lemondó nyilatkozat átvételét a Városüzemeltetési Bizottság feladatkörébe utalja.

**3.§**

A jelen rendeletet hatályba léptető rendelkezés.